«Առյուծ կտրած» այս մաքսավորը դիմել է անօրինականությունների, նվաստացրել ու ստորացրել մտավորականին, ով հայրենիք էր վերադարձել` ուրախություն ապրելով: Իսկ նվաստացման պատճառը հետևյալն էր. Հարություն Հովնաթանն իր հայրական տան այգում խնձոր էր աճեցրել և գալով Հայաստան` որոշել էր իր բերքն ու բարիքը բերել ընկերներին ու մտերիմներին: Գիտենալով, որ յուրաքանչյուր ուղևոր իրավունք ունի մինչև 50 կգ բեռի համար մաքսատուրք չվճարել, Հարություն Հովնաթանն իր զարմիկի հետ մոտ 100 կգ խնձոր էր բերել: Վրացական կողմը հարգանքով ու պատվով ճանապարհել էր բանաստեղծին ու նրա զարմիկին, իսկ Բավրայի անցակետի «առյուծը» հարձակվել էր, գոռգոռացել, վիրավորական բառեր շպրտել և արգելել խնձորը հասցնել Երևան: Նույն անցակետի աշխատակիցներից մեկն էլ ասել էր, թե մաքսատուրքը 15 հազար դրամից ավելի կկազմի: Բանաստեղծը ստիպված էր եղել տաքսի վարձել, խնձորը վերադարձնել գյուղ, ապա երկու ժամ անց հատել էր Հայաստանի սահմանը` վիրավորված ու ստորացված: